**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. június havi ülésére**

**Javaslat a 2020. évi városi kulturális rendezvények önkormányzati támogatására**

Az önkormányzat 2020. évi költségvetéséről szóló 4/2020. (III.5.) önkormányzati rendelet 9. sz. melléklete (Kulturális ágazat, média kiadásai) „Városi nagyrendezvények” tételsorán 23.500 e Ft összeg szerepel.

Az önkormányzat 2020. évi költségvetéséről szóló 4/2020. (III.5.) önkormányzati rendelet 11.§ (6) bekezdés j) pontja értelmében a Kulturális, Oktatási és Civil Bizottság jogosult a „Városi nagyrendezvények” előirányzat felhasználásáról dönteni.

A városi nagyrendezvények megrendezését az AGORA Szombathelyi Kulturális Központ (a továbbiakban: AGORA) részben saját, részben önkormányzati forrásból valósítja meg.

Az AGORA igazgatójának kimutatása alapján a városi nagyrendezvények az alábbi költségvetéssel rendezhetők meg:

* Magyar Kultúra Napja 330.000,- Ft
* Március 4-i megemlékezés 140.000,- Ft
* Március 15-i megemlékezés 155.000,- Ft
* Augusztus 20-i megemlékezés 300.000,- Ft
* A dal a miénk 500.000,- Ft
* Október 6-i megemlékezés 70.000,- Ft
* Október 23-i megemlékezés 400.000,- Ft
* Szent Márton Díjátadó Gála 1.930.000,- Ft
* Városi Bál 3.000.000,- Ft

Fenti előirányzatból a megvalósítás érdekében szükséges 6.825.000,- Ft-ot az AGORA költségvetésébe átcsoportosítani.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. június „ ”**

**/: Horváth Soma :/**

**HATÁROZATI JAVASLAT**

**………/2020. (VI.23.) KOCB sz. határozat**

A Kulturális, Oktatási és Civil Bizottság a „Javaslat a 2020. évi városi kulturális rendezvények önkormányzati támogatására” c. előterjesztést megtárgyalta, és javasolja a Közgyűlésnek, hogy az önkormányzat 2020. évi költségvetéséről szóló 4/2020. (III.5.) önkormányzati rendelet soron következő módosításakor a 9. sz. melléklet „Kulturális ágazat, média kiadásaiból” a „Városi nagyrendezvények” tételsoron szereplő 23.500.000,- Ft összegből 6.825.000,- Ft összeg kerüljön átcsoportosításra a feladatot ellátó AGORA Szombathelyi Kulturális Központ költségvetésébe.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Attila alpolgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője

 Mester Ágnes, az Egészségügyi, Kulturális és Köznevelési Iroda vezetője)

**Határidő:** 2020. évi költségvetési rendelet soron következő módosítása